রামগঞ্জে বাল্য বিয়ের প্রস্তুতির দায়ে কনের বাবার অর্থদন্ড | আমার লক্ষ্মীপুর
Home জেলা প্রশাসন রামগঞ্জে বাল্য বিয়ের প্রস্তুতির দায়ে কনের বাবার অর্থদন্ড
রামগঞ্জে বাল্য বিয়ের প্রস্তুতির দায়ে কনের বাবার অর্থদন্ড
আমার লক্ষ্মীপুর ডট কম, রামগঞ্জ, বেলায়েত হোসেন বাচ্চু, ১৪ আগষ্ট:
লক্ষ্মীপুরের রামগঞ্জ উপজেলার চন্ডিপুর ইউনিয়নের মাসিমপুর গ্রামে বাল্য বিয়ের প্রস্তুতি গ্রহণের অপরাধে ভ্রাম্যমান আদালতের নির্বাহী ম্যাজিস্ট্রেট ও রামগঞ্জ উপজেলা নির্বাহী অফিসার মুনতাসির জাহান কনে ফাতেমা আক্তার মুক্তার বাবাকে ৫ হাজার টাকা অর্থদন্ড করেন।
নির্ধারিত বয়সের পূর্বে বিয়ে না করার জন্য কনে ও অভিভাবকদের লিখিত মুছলেকা নেয়া হয়।
বিয়ের অনুষ্ঠান পন্ড হওয়ায় প্রবাস ফেরত কন্যার বাবা মোঃ মোক্তার হোসেন অসুস্থ্য হয়ে পড়লে বাল্য বিয়ে আইনের লঘুদন্ড প্রদান করা হয়েছে বলে জানান, ভ্রাম্যমান আদালতের নির্বাহী ম্যাজিস্ট্রেট মুনতাসির জাহান।
সুত্রে জানায়, উপজেলার মাসিমপুর গ্রামের হাজী বাড়ির প্রবাসি মোঃ মোক্তার হোসেনের মেয়ে এবং মাসিমপুর উচ্চ বিদ্যালয়ের ৮ম শ্রেনীর ছাত্রী ফাতেমা আক্তার মুক্তার সাথে পার্শ্ববর্তি রায়পুর উপজেলার পুর্ব চরপাতা গ্রামের মৃত মোহাম্মদ পাটোয়ারীর ছেলে এমরান হোসেন গত কয়েকদিন পূর্বে বিবাহ বন্ধনে আবদ্ধ হয়।
বুধবার কনের পক্ষ নিজ বাড়িতে পুনরায় বিয়ের আয়োজন করলে উপজেলা নির্বাহী অফিসার ও উপজেলা মহিলা বিষয়ক কর্মকর্তা রিফাত আরা সুমির সমন্বয়ে বিয়ের কার্যক্রম বন্ধ করে দেন।
পরে কনে ফাতেমা আক্তার সুমির শিক্ষাগত সনদপত্র যাচাই করে এবং ভূয়া জম্মনিবন্ধন তৈরী করার দায়ে কনের বাবার ৫ হাজার টাকা জরিমানা করা হয়।
উপজেলা নির্বাহী অফিসার ও ভ্রাম্যমান আদালতের নির্বাহী ম্যাজিষ্ট্রেট মুনতাসির জাহান বলেন, কনের পিতা অসুস্থ্য হয়ে পড়ায় জেল না দিয়ে অর্থদন্ড করেছি। নোটারী পাবলিকের আইনজীবি অবৈধ পন্থা অবলম্বনের বিষয়টি উর্ধতন কতৃপক্ষকে লিখিত ভাবে অবহিত করা হবে।
নিউজ: বেলায়েত হোসেন বাচ্চু।
Previous articleরামগঞ্জে আইন শৃঙ্খলা বিষয়ক আলোচনা সভা অনুষ্ঠিত
Next articleলক্ষ্মীপুরে শোক আর বিনম্র শ্রদ্ধায় বঙ্গবন্ধুকে স্বরণ
লক্ষ্মীপুরে দৃষ্টিপ্রতিবন্ধীদের মাঝে ‘ডিজিটাল সাদাছড়ি’ বিতরণ